**Aatu Veli Eemeli Räty** (s. 14. marraskuuta 2002 Oulunsalo) on suomalainen jääkiekkoilija, joka pelaa NHL-seura Vancouver Canucksin organisaatiossa. Hän pelaa pääasiassa AHL-joukkue Abbotsford Canucksissa.  Räty on pelipaikaltaan keskushyökkääjä, mutta hän osaa pelata myös laidassa. Rätyä on pidetty yleisesti yhtenä ikäluokkansa lupaavimmista pelaajista Suomessa.

Ura
---

### Seuraura

Räty on Oulun Kärppien kasvatti. Hän oli kaudella 2016–2017 C-nuorten SM-sarjan runkosarjassa 21 syöttöpisteellään joukkueensa paras syöttäjä isoveljensä Aku Rädyn kanssa. Aatu Räty voitti kauden päätteeksi C-nuorten SM-hopeaa. Hänet palkittiin C-nuorten SM-sarjan parhaana hyökkääjänä Sami Kapanen -palkinnolla sekä valittiin sarjan tähdistökentälliseen. Kaudella 2017–2018 Räty jakoi tehoilla 35+30=65 koko C-nuorten SM-karsintojen maalipörssin voiton Ässien Eero Niemen kanssa ja hän sijoittui pistepörssissä kolmanneksi. Räty voitti myös tehoilla 10+21=31 C-nuorten SM-sarjan runkosarjan syöttöpörssin sekä sijoittui pistepörssissä toiseksi edellään vain SaiPan Aleksi Sinkkonen. Hän voitti kauden päätteeksi C-nuorten SM-pronssia. Räty palkittiin pistepörssivoitostaan Reijo Leppänen -palkinnolla. Hänet palkittiin myös koko sarjan parhaana pelaajana Esa Tikkanen -palkinnolla, parhaana hyökkääjänä Sami Kapanen -palkinnolla sekä valittiin tähdistökentälliseen. Räty pelasi osan kaudestaan myös Kärppien B-nuorissa, jossa hän voitti SM-pronssia.

Alkukauden 2018–2019 Räty pelasi Kärppien B-nuorissa, mutta suurimman osan kaudestaan hän pelasi kuitenkin seuran A-nuorissa. Räty pelasi runkosarjassa 41 ottelua tehopistein 17+14=31. Hänet valittiin A-nuorten SM-liigan helmikuun 2019 kuukauden nuoreksi pelaajaksi. Pudotuspeleissä Räty pelasi kymmenen ottelua tehopistein 4+8=12, joilla hän oli Kärppien paras syöttäjä Niko Kuirin kanssa sekä toiseksi paras pistemies Ville Heikkalan jälkeen. Räty voitti kauden päätteeksi A-nuorten SM-sarjan Suomenmestaruuden.

Toukokuussa 2019 Räty teki Kärppien kanssa kolmivuotisen SM-liigasopimuksen. Hän teki SM-liigadebyyttinsä vain 16-vuotiaana kauden 2019–2020 kuudennella kierroksella 24. syyskuuta 2019 vieraissa Tapparaa vastaan, jolloin myös Rädyn isoveli Aku teki liigadebyyttinsä. Veljeksille avautui paikka Kärppien kokoonpanosta, kun Jussi Jokinen määrättiin pelikieltoon ja Janne Pesonen kärsi pienestä vammasta. Heidät merkittiin joukkueen kakkosketjuun yhdessä Jari Sailion kanssa, jossa Aatu pelasi sentterinä. Hän sai ottelussa jääaikaa 15.10 minuuttia. Räty sai ottelussa myös syöttöpisteen veljensä Akun tekemään ylivoimamaaliin. Hän keräsi ottelusta teholukeman –1. Liigauransa avausmaalin Räty teki seuraavassa ottelussa 28. syyskuuta 2019 Tampereen Ilvestä vastaan. Hän keräsi ottelussa myös yhden syöttöpisteen veljensä Akun tekemään maaliin. Aatu Rädyn tekemä avausmaali jäi Kärppien 5–0-voittoon päättyneen ottelun ratkaisumaaliksi. Pasi Arola valitsi hänet ottelun Alumnien tähtien ykköstähdeksi. Kaikkiaan Räty pelasi kauden aikana SM-liigassa 12 runkosarjaottelua tehopistein 2+2=4. Suurimman osan kaudestaan hän pelasi kuitenkin vielä A-nuorissa, joita Räty edusti myös Junior Club World Cupissa voittaen pronssia.

Alkukaudella 2020–2021 Räty pelasi SM-liigassa varsin pienessä roolissa kuusi ottelua. Hän pelasi kahdeksan ottelua seuran U20-joukkueessa, kunnes marraskuussa 2020 Räty joutui yli kahdeksi kuukaudeksi sivuun loukkaantumisen vuoksi. Hän palasi kaukaloihin tammikuussa 2021. Räty sai loppukaudella tasaisemmin vastuuta SM-liigassa pelaten varsinaisen tulokaskautensa aikana kaikkiaan 35 runkosarjaottelua tehopistein 3+3=6 ja kolme playoff-ottelua ilman tehopisteitä.

Vuonna 2020 Räty nostettiin useassa ennakkokaavailussa jopa mahdolliseksi kaikkien aikojen ensimmäiseksi suomalaiseksi ykkösvaraukseksi NHL:n varaustilaisuuteen 2021. Hänen vaikean kautensa 2020–2021 myötä Rädyn varausosakkeet kuitenkin laskivat, johon syinä yleisesti pidettiin mm. alle 20-vuotiaiden MM-joukkueesta putoamista ja varsin pieneksi jäänyttä roolia Kärpissä. Elite Prospects -sivuston Euroopan-pelaajatarkkailujohtaja Lassi Alasen mukaan myös hänen minaisuuksissaan oli puutteita liittyen esimerkiksi luisteluun tai putkinäköisyyteen kiekon kanssa. Helmikuussa 2021 mm. *The Athletic* -lehti listasi Rädyn rankingissaan kahdeksanneksi. Kauden jäkeen hänen arvioitiin yleisesti tulevan varatuksi vielä ensimmäisen kierroksen lopulla.

New York Islanders varasi Rädyn lopulta toisella kierroksella vuorolla 52. Hänen varausnumeroaan pidettiin yleisiä odotuksia pienempänä. Räty oli kuitenkin Islandersin ensimmäinen varaus, sillä seura oli aiemmin huhtikuussa kaupannut ensimmäisen kierroksen varausvuoronsa New Jersey Devilsiin. Jo elokuussa Räty teki Islandersin kanssa kolmivuotisen NHL-tulokassopimuksen. Harjoitusleirin päätteeksi lokakuussa seura lainasi hänet kaudeksi 2021–2022 vielä Kärppiin. Rädyn vastuu jäi kuitenkin vähäiseksi ja hän pelasi kuusi ottelua tehden yhden syöttöpisteen. Lokakuussa Räty myös avautui sanomalehti *Kalevan* haastattelussa turhautuneensa peliaikaansa. Lopulta saman kuun lopulla Kärpät lainasi hänet ja puolustaja Veli-Matti Tiuraniemen loppukauden kattavilla sopimuksilla Mikkelin Jukureihin. Vastaavasti Jukurit lainasi Kärppiin puolustaja Axel Rindellin. Räty teki läpimurtonsa SM-liigassa ja hän vakiinnutti paikkansa Jukureiden ykkösketjussa Petrus Palmun tutkaparina. Räty teki lähes piste per peli -tahdilla 41 runkosarjaottelussa tehot 13+27=40, joilla hän oli joukkueen toiseksi paras pistemies Palmun jälkeen. Räty voitti myös kaikkiaan 41 tehopisteellään koko SM-liigan U20-ikäisten piste- ja syöttöpörssin. Hän sijoittui myös lukemalla +26 koko liigan tehotilastossa neljänneksi. Seitsemässä playoff-ottelussa Räty teki kaksi syöttöpistettä.

SM-liigakauden jälkeen huhtikuussa 2022 Räty liittyi AHL-joukkue Bridgeport Islandersin vahvuuteen. Hän teki ensimmäisen AHL-maalinsa pudotuspelien ensimmäisen kierroksen toisessa ottelussa 4. toukokuuta 2022 Providence Bruinsia vastaan ensimmäisessä jatkoerässä ajassa 72.53. Räty valittiin ottelun ykköstähdeksi. Hän pelasi kevään aikana AHL:ssä kaksi runkosarjaottelua ilman tehopisteitä ja kuusi playoff-ottelua tehopistein 1+3=4.

Syksyn 2022 harjoitusleirin päätteeksi New York Islanders lähetti Rädyn Bridgeport Islandersin AHL-joukkueeseen, jossa hän pelasi alkukaudella 2022–2023 27 runkosarjaottelua tehopistein 7+8=15. Räty debytoi myös Islandersin NHL-joukkueessa. Hän teki NHL-debyyttinsä 23. joulukuuta 2022 Florida Panthersia vastaan, kun Räty nostettiin otteluun paikkaamaan loukkaantunutta Casey Cizikasia. Hän pelasi Islandersin nelosketjussa Matt Martinin ja Hudson Faschingin kanssa. Räty sai ottelussa jääaikaa 11.25 minuuttia ja hän teki myös NHL-uransa avausmaalin. Räty pelasi Islandersissa 12 runkosarjaottelua tehden kaksi maalia, kunnes 30. tammikuuta 2023 seura kauppasi hänet, hyökkääjä Anthony Beauvillierin ja saman vuoden ensimmäisen kierroksen varausvuoron Vancouver Canucksiin vaihdossa hyökkääjä Bo Horvatiin.

### Maajoukkueura

Räty pelasi alle 20-vuotiaiden MM-kilpailuissa vuosina 2020 ja 2022, joista jälkimmäinen turnaus päättyi hopeaan. Vuoden 2020 turnauksessa hän voitti Suomen sisäisen tehotilaston lukemalla +5. Räty oli turnauksen nuorin pelaaja. Hänet valittiin myös vuoden 2022 kisajoukkueeseen joulukuussa käynnistyneeseen turnaukseen, mutta Räty kuitenkin joutui jättämään turnauksen väliin, kun hänen koko seurajoukkueensa Jukurit asetettiin karanteeniin joukkueessa ilmenneiden koronavirustartuntojen myötä vain kaksi päivää ennen Suomen joukkueen lähtöä Kanadaan. Suomi yritti vielä saada Rädyn jälkeenpäin joukkueeseen mukaan erityisluvalla, mutta Suomen GM Kimmo Oikarisen mukaan Kansainvälinen jääkiekkoliitto antoi kuitenkin Tapaninpäivänä virallisen päätöksen, että hän ei voi liittyä kisajoukkueeseen. Lopulta koko turnaus keskeytettiin useassa joukkueessa ilmenneiden koronavirustartuntojen vuoksi. Räty valittiin Suomen joukkueeseen elokuussa uudelleen pelattuun turnaukseen, jossa hän oli joukkueen toiseksi paras pistemies Joakim Kemellin jälkeen tehoilla 3+7=10. 24. heinäkuuta 2021 Räty onnistui tekemään Yhdysvaltain Michiganin Plymouthissa pelatussa alle 20-vuotiaiden World Junior Summer Showcase -turnauksessa neljä maalia Ruotsia vastaan, kun Suomi voitti ottelun lukemin 5–2. Hän teki ensin kypärätempun tasakentällisin ja viimeisteli neljännen osumansa vastustajan tyhjään maaliin.

Räty pelasi myös alle 18-vuotiaiden MM-kilpailuissa vuonna 2019 ja Hlinka Gretzky Cupissa vuonna 2019. Hänet palkittiin alle 18-vuotiaiden maajoukkueen kauden 2019–2020 parhaana pelaajana Mikko Koivu -palkinnolla. Räty pelasi myös World U-17 Hockey Challengessa vuonna 2018, jolloin hän voitti hopeaa. Räty oli Suomen paras maalintekijä kolmella osumallaan. Yhteensä hän on pelannut 33 nuorten ja 49 poikien maaottelua.

Pelityyli
---------

*Draftin Europe* -sivusto kuvaa Rätyä monipuoliseksi hyökkääjäksi, jolla on kyky käsitellä kiekkoa nopeammin kuin osa pelaajista pystyy ajattelemaan. Elokuussa 2019 *The Hockey News* -lehden toimittaja Steven Ellis arvioi Rädyn olevan paitsi älykäs puolustussuuntaan myös kentällisensä todellinen "leipä ja voi" hyökkäyssuuntaan pelatessa. Ellis kehui myös Rädyn suoraluistelunopeutta sekä kiekollista kykyä ja piti Rätyä vaikeasti pysäytettävänä.

Räty on kertonut seuranneensa suomalaispelaajista eniten Sebastian Ahoa ja Aleksander Barkovia. *The Sports Network* -kanavan haastattelussa heinäkuussa 2020 hän luonnehti omaa pelityyliään samanlaiseksi kuin Barkovilla. Räty on omien sanojensa mukaan Barkovin tapaan iso pelaaja. Rädyn mukaan hän myös keskittyy samalla tavalla hyökkäämiseen ja puolustamiseen. Myös hänen kiekonkäsittely- ja pelirakennustaidot ovat Rädyn mukaan myös vahvalla tasolla. Hän on maininnut kaikkien aikojen suosikkipelaajakseen Sidney Crosbyn sekä SM-liigasta suosikikseen hänen silloisen joukkuetoverinsa Jussi Jokisen. New York Islandersin päävalmentaja Barry Trotzin mukaan Rädyllä on hyvä peliäly ja hän muistuttaa pelityyliltään seurassa pelaavaa Zach Parisea.

Muuta
-----

Myös Rädyn isoveli Aku on jääkiekkoilija. Arizona Coyotes varasi Akun NHL:ään vuonna 2019. Veljekset pelasivat yli vuoden ikäerostaan huolimatta lähes kaikki juniorivuotensa samoissa joukkueissa ja usein myös samoissa ketjuissa. Heidän isänsä Tuomo Räty pelasi omalla urallaan hyökkääjänä yhteensä 71 SM-liigaottelua JyP HT:ssä. Hän on myöhemmin valmentanut poikiaan Kärppien junioreissa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2018–2019 | Kärpät | A-SM | 41 | 17 | 14 | 31 | 26 | 10 | 4 | 8 | 12 | 4 | U18 | 5 | 0 | 1 | 1 | 4 |
| 2019–2020 | Kärpät | A-SM | 30 | 2 | 19 | 21 | 28 | – | – | – | – | – | JMM | 7 | 2 | 1 | 3 | 2 |
|  | Kärpät | SM-liiga | 12 | 2 | 2 | 4 | 2 | – | – | – | – | – |
| 2020–2021 | Kärpät | U20-SM | 8 | 3 | 4 | 7 | 2 | – | – | – | – | – |
|  | Kärpät | SM-liiga | 35 | 3 | 3 | 6 | 18 | 3 | 0 | 0 | 0 | 0 |
| 2021–2022 | Kärpät | SM-liiga | 6 | 0 | 1 | 1 | 2 | – | – | – | – | – | JMM | 7 | 3 | 7 | 10 | 2 |
|  | Jukurit | SM-liiga | 41 | 13 | 27 | 40 | 32 | 7 | 0 | 2 | 2 | 34 |
|  | Bridgeport Islanders | AHL | 2 | 0 | 0 | 0 | 0 | 6 | 1 | 3 | 4 | 6 |
| 2022–2023 | New York Islanders | NHL | 12 | 2 | 0 | 2 | 4 | – | – | – | – | – |
|  | Bridgeport Islanders | AHL | 27 | 7 | 8 | 15 | 12 | – | – | – | – | – |
|  | Vancouver Canucks | NHL |  |  |  |  |  |  |  |  |  |  |
| 1 kausi | yhteensä | NHL | 12 | 2 | 0 | 2 | 4 | – | – | – | – | – |
| 3 kautta | yhteensä | SM-liiga | 94 | 18 | 33 | 51 | 54 | 10 | 0 | 2 | 2 | 34 |
| 2 kautta | yhteensä | AHL | 29 | 7 | 8 | 15 | 12 | 6 | 1 | 3 | 4 | 6 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Aatu Räty**.
* Aatu Räty The Internet Hockey Databasessa (englanniksi)
* Aatu Räty Eurohockey-sivustolla (englanniksi)
* Aatu Räty *Elite Prospects*. Everysport Media Group AB.  (englanniksi)

### Viitteet

1. ↑  Nuorten Leijonien slämärissä Aku ja Aatu Räty *facebook.com*.  29.12.2019. Yleisradio Oy. Viitattu 29.12.2019.
2. ↑  Kastellin lukioon valitut uudet opiskelijat (pdf) *ouka.fi*. Oulun kaupunki.  Arkistoitu 28.10.2019. Viitattu 28.10.2019.
3. ↑  Nyt jysähti! NHL-tähti vaihtaa seuraa – Aatu Räty mukana kaupassa: "Olen sokissa" *www.iltalehti.fi*. Viitattu 31.1.2023.
4. 1 2  Hentilä, Niina: Lähes liigavalmiit veljekset.  *Forum24 Oy*, 24.1.2019, 2019. vsk. OULU:
5. 1 2 3 4 5 6 7 8 9 10 11 12  Aatu Räty *Elite Prospects*. Everysport Media Group AB.  (englanniksi)
6. 1 2 3  Saastamoinen, Lauri: Aatu Räty TSN:n vieraana: Vertasi pelityyliään suomalaiseen NHL-supertähteen – paljasti myös suosikkipelaajansa! *suomikiekko.com*.  6.7.2020. Nordic Sport Media. Viitattu 7.7.2020.
7. ↑  Elite Prospects - Kärpät U16 *eliteprospects.com*. Everysport Media Group AB. Viitattu 24.9.2019. (englanniksi)
8. ↑  Elite Prospects - U16 SM-sarja Q Stats 2017-2018 *eliteprospects.com*. Everysport Media Group AB. Viitattu 24.9.2019. (englanniksi)
9. ↑  Elite Prospects - U16 SM-sarja Q Stats 2017-2018 *eliteprospects.com*. Everysport Media Group AB. Viitattu 24.9.2019. (englanniksi)
10. ↑  Mennander, Pasi: Kärppien Aatu Räty nimettiin Nuorten SM-liigan helmikuun parhaaksi nuoreksi pelaajaksi *leijonat.fi*.  2.3.2019. Suomen Jääkiekkoliitto – Finlands Ishockeyförbund ry. Viitattu 24.9.2019.
11. ↑  Elite Prospects - Kärpät U20 *eliteprospects.com*. Everysport Media Group AB. Viitattu 24.9.2019. (englanniksi)
12. ↑  Shaun Heshkan optio käytetty − Kärppien junioreille liigasopimuksia *Jatkoaika.com*.  16.5.2019. Jatkoaika r.y. Viitattu 17.5.2019.
13. ↑  Uusitalo, Heikki: Kärppien Jussi Jokinen sai kahdeksan ottelun pelikiellon päähän koh­dis­tu­nees­ta taklauk­ses­ta – Manner nosti Rädyn veljekset kak­kos­ket­juun, nuorukaisille liigadebyytti *kaleva.fi*.  24.9.2019. Kaleva365 Oy. Viitattu 24.9.2019.
14. ↑  Tappara - Kärpät, 24.9.2019 *liiga.fi*.  24.9.2019. Jääkiekon SM-liiga Oy. Viitattu 24.9.2019.
15. ↑  Tappara - Kärpät, 24.9.2019 *liiga.fi*.  24.9.2019. Jääkiekon SM-liiga Oy. Viitattu 24.9.2019.
16. ↑  Kärpät - Ilves, 28.9.2019 *liiga.fi*.  28.9.2019. Jääkiekon SM-liiga Oy. Viitattu 29.9.2019.
17. ↑  Aatu Räty palannut peleihin virtaa täynnä – "Tosi kova polte oli päästä taas pelaamaan" *karpat.fi*.  18.1.2021. Oulun Kärpät Oy. Viitattu 24.5.2021.
18. 1 2  Savonen, Ilari: NHL-huippulupaus Aatu Räty, 18, ehti jäädä jo sivuraiteelle – nyt täysin eri meno SM-liigassa: "Olen todella kiitollinen" *MTVuutiset.fi*.  10.2.2021. Telia Company AB. Viitattu 24.5.2021.
19. ↑  Oululainen Aatu Räty, 17, voi paikata suomalaisesta NHL-kiekosta puuttuvan aukon *HS.fi*.  6.7.2020. Sanoma Media Finland Oy. Viitattu 24.5.2021.
20. ↑  Huttunen, Sasha: Mitä tapahtui Aatu Rädylle, 18? Asiantuntija ihmeissään superlupauksen romahduksesta: "Sääliksi käy" *iltalehti.fi*.  4.12.2020. Alma Media Suomi Oy. Viitattu 24.5.2021.
21. 1 2  Tuominen, Pasi: Aatu Räty valmis todistamaan tasonsa New York Islandersissa *nhl.com/fi*.  24.7.2021. National Hockey League. Viitattu 25.7.2021.
22. ↑  Ground, Stephen: Islanders Pick Aatu Räty 52nd Overall *thehockeywriters.com*.  24.7.2021. The Hockey Writers. Viitattu 25.7.2021. (englanniksi)
23. ↑  Islanders Agree to Terms with Raty on Entry-Level Contract *nhl.com/islanders*.  14.8.2021. New York Islanders. Viitattu 15.8.2021. (englanniksi)
24. ↑  Seppä, Lassi: Aatu Räty solmi tulokassopimuksen New York Islandersin kanssa *Jatkoaika.com*.  14.8.2021. Jatkoaika r.y. Viitattu 15.8.2021.
25. 1 2  Saarela, Mikko: Aatu Räty lainalle Kärppiin – Barry Trotzilta ja Anthony Beauvillieriltä roppakaupalla hehkutusta *nhlsuomi.com*.  1.10.2021. Nordic Sport Media. Viitattu 31.10.2021.
26. ↑  Korhonen, Jarmo: Kärppien huipputalentin kohtalo hämmentää – valmentajalta tyly kommentti: "Jokainen on nähnyt hänen pelinsä" *is.fi*.  27.10.2021. OULU:  Sanoma Media Finland Oy. Viitattu 31.10.2021.
27. ↑  Onnela, Janne: Aatu Räty ei ole päässyt Kär­pis­sä vauh­tiin, vaikka hän on­nis­tui syk­syl­lä nuorten maa­jouk­kuees­sa ja New York Is­lan­der­sin lei­ril­lä – "Vä­lil­lä tämä on rank­kaa" *kaleva.fi*.  21.10.2021. Kaleva365 Oy. Viitattu 31.10.2021.
28. ↑  Aatu Räty ja Veli-Matti Tiuraniemi siirtyvät Jukureihin – Axel Rindell loppukaudeksi Kärppiin *karpat.fi*.  31.10.2021. Oulun Kärpät Oy. Viitattu 31.10.2021.
29. ↑  Jukurien pelaaja-arviot 2021−22: Salminen ja Palmu loistivat sensaatiokauden kirkkaimpina tähtinä Tekijä = *Jatkoaika.com*.  16.4.2022. Jatkoaika r.y. Viitattu 20.4.2022.
30. ↑  Elite Prospects - Jukurit *eliteprospects.com*. Everysport Media Group AB. Viitattu 20.4.2022. (englanniksi)
31. ↑  Seuraa Red Bull Läpimurto *liiga.fi*. Jääkiekon SM-liiga Oy. Viitattu 20.4.2022.
32. ↑  Elite Prospects - Liiga Stats 2021-2022 *eliteprospects.com*. Everysport Media Group AB. Viitattu 20.4.2022. (englanniksi)
33. ↑  Kunnari, Timo: Jukurien nuori tähti jatkaa kauttaan Pohjois-Amerikassa *iltalehti.fi*.  19.4.2022. Alma Media Suomi Oy. Viitattu 20.4.2022.
34. ↑  Leppänen, Marko: Tulikuuma Aatu Räty tykitti joukkueensa toiselle kierrokselle – nuoresta iästä nousi esiin hupaisa fakta *MTVuutiset.fi*.  5.5.2022. Telia Company AB. Viitattu 27.5.2022.
35. ↑  Providence Bruins @ Bridgeport Islanders Wednesday, May 04, 2022 *theahl.com*.  4.5.2022. Telia Company AB. Viitattu 27.5.2022. (englanniksi)
36. ↑  Islanders Trim Training Camp Roster *nhl.com/islanders*.  5.10.2022. New York Islanders. Viitattu 5.1.2023. (englanniksi)
37. ↑  Honkamaa, Tiia: Aatu Räty pääsi maalin makuun NHL-debyytissään *Jatkoaika.com*.  24.12.2022. Jatkoaika r.y. Viitattu 5.1.2023.
38. ↑  Florida Panthers - New York Islanders - December 23rd *nhl.com*.  23.12.2022. National Hockey League. Viitattu 5.1.2023. (englanniksi)
39. ↑  Canucks Acquire Beauvillier, Raty, and First-Round Pick from NY Islanders *nhl.com/canucks*.  31.1.2023. Vancouver, B.C.:  Vancouver Canucks. Viitattu 31.1.2023. (englanniksi)
40. ↑  Koivunen, Tommi: NHL-maalitykki vaihtaa osoitetta –  Aatu Räty toiseen suuntaan *HS.fi*.  31.1.2023. Sanoma Media Finland Oy. Viitattu 31.1.2023.
41. ↑  Elite Prospects - Finland U20 *eliteprospects.com*. Everysport Media Group AB. Viitattu 6.1.2020. (englanniksi)
42. ↑  Isokoski, Riku: Nuorille Leijonille valtava takaisku – Aatu Räty joutuu jättämään MM-kisat väliin *Jatkoaika.com*.  14.12.2021. Jatkoaika r.y. Viitattu 14.12.2021.
43. ↑  Aatu Räty ei matkaa nuorten MM-kisoihin − "Päätös oli pettymys" *Jatkoaika.com*.  26.12.2021. Jatkoaika r.y. Viitattu 29.12.2021.
44. ↑  Elite Prospects - Finland U20 *eliteprospects.com*. Everysport Media Group AB. Viitattu 23.8.2022. (englanniksi)
45. ↑  Mennander, Pasi: Nuoret Leijonat aloitti turnauksensa Plymouthissa, Ruotsi kaatui 5–2 – Aatu Räty hurjalla pelipäällä – Näin ottelu eteni *leijonat.fi*.  25.7.2021. Suomen Jääkiekkoliitto – Finlands Ishockeyförbund ry. Viitattu 25.7.2021.
46. ↑  Mennander, Pasi: Maajoukkuekauden 2019–20 parhaat pelaajat valittu – Puistola, Räty, Marjala, Lassila ja Laitinen *leijonat.fi*.  17.3.2020. Suomen Jääkiekkoliitto – Finlands Ishockeyförbund ry. Viitattu 27.3.2020.
47. ↑  Elite Prospects - Finland U17 *eliteprospects.com*. Everysport Media Group AB. Viitattu 24.9.2019. (englanniksi)
48. ↑  Ellis, Steven: Future Watch: top five 2021 draft prospects to watch at the Hlinka-Gretzky Tournament *TheHockeyNews*.  6.8.2019. Viitattu 29.12.2019. (englanniksi)
49. ↑  Sihvonen, Varpu: NHL-valitsijoille näyttönsä antanut Aatu Räty toivoo parasta *nhl.com/fi*.  19.7.2021. National Hockey League. Viitattu 25.7.2021.
50. ↑  Aku Räty *Elite Prospects*. Everysport Media Group AB.  (englanniksi)
51. ↑  Tuomo Räty *Elite Prospects*. Everysport Media Group AB.  (englanniksi)